Diari Oficial de la Generalitat Valenciana


Sumari del DOGV 8912, del 24-09-2020 (2020/7677)

RESOLUCIÓ de 21 de setembre de 2020, de la Vicepresidència i Conselleria d'Igualtat i Polítiques Inclusives, per la qual es prorroga la Resolució de 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8912

Data del DOGV
:   24-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7677


Data del document
:   21-09-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 21 de setembre de 2020, de la Vicepresidència i Conselleria d'Igualtat i Polítiques Inclusives, per la qual es prorroga la Resolució de 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020. [2020/7677]  
  
  
  
Antecedents de fet  
I. Per la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en el sector d'infància i adolescència per als anys 2019 i 2020 (DOGV 8467, 18.01.2019). El finançament dels centres i serveis concertats es va realitzar amb càrrec al programa pressupostari 313.30, Infància i adolescència, capítol IV, codi de línia S5234000 dels pressupostos de la Generalitat per a 2019.  
  
De conformitat amb l'article 2 de l'annex I d'aquesta resolució, el termini de vigència de la convocatòria s'iniciarà en la data en què es publique la resolució de convocatòria en el Diari Oficial de la Generalitat Valenciana i finalitzarà el 31 de desembre de 2020, sense perjudici que els concerts constituïts a l'empara d'aquesta puguen ser prorrogats més enllà d'aquesta data.  
D'altra banda, l'article 32.2.b de l'annex I de l'esmentada resolució estableix que durant el termini de vigència de la convocatòria, l'òrgan competent per a resoldre el procediment de concertació podrà, si existeix crèdit adequat i suficient per a això i les necessitats del servei ho justifiquen, obrir un nou termini de presentació per a concertar tant els serveis o centres que hagueren quedat deserts, com aquells altres que necessite per a atendre necessitats sobrevingudes.  
II. La Resolució de 17 de maig de 2019, de la Vicepresidència i Conselleria d'Igualtat i Polítiques Inclusives (DOGV 8555, 24.05.2019), resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada.  
  
III. Per la Resolució de 6 d'agost de 2019 (DOGV 8609, 08.08.2019), de la Vicepresidència i Conselleria d'Igualtat i Polítiques Inclusives, s'obri un nou termini de la convocatòria davant l'exigència d'atendre necessitats sobrevingudes, l'objecte específic de la qual és concertar quaranta places d'acolliment residencial amb programes de projecte migratori a la província d'Alacant. En aquest text en l'apartat dotzé relatiu a la duració del concert s'establia el següent: «1. El termini de vigència del concert s'iniciarà en la data que es determine en la resolució de concessió i finalitzarà el 31 de desembre de 2019, sense perjudici d'una possible pròrroga. 2. El concert podrà prorrogar-se, de mutu acord, amb anterioritat a la finalització i per resolució de l'òrgan competent per a la decisió d'aquest, si concorren les circumstàncies previstes en l'article 35 del Decret 181/2017. La vigència del concert podrà prorrogar-se pel mateix període, condicionat a l'existència de crèdit suficient.»  
IV. Per la Resolució de 20 de setembre de 2019 (DOGV 8644, 27.09.2019), de la Vicepresidència i Conselleria d'Igualtat i Polítiques Inclusives, es va resoldre el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020.  
En aquest text, en l'apartat quart s'estableix: «El concert social que se subscriga tindrà una duració que s'iniciarà l'1 d'octubre de 2019, i finalitzarà el dia 31 de desembre de 2019, sense perjudici d'una possible pròrroga.»  
V. Per la Resolució de 27 de gener de 2020, de la Vicepresidència i Conselleria d'Igualtat i Polítiques Inclusives (DOGV 8728, 29.01.2020), es prorroga la Resolució 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020, aquesta pròrroga s'efectua d'1 de gener a 31 de març de 2020.  
VI. Per la Resolució de 31 de març de 2020, de la Vicepresidència i Conselleria d'Igualtat i Polítiques Inclusives (DOGV 8779, 02.04.2020, es prorroga la Resolució 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020, aquesta pròrroga s'efectua d'1 d'abril a 31 de maig de 2020.  
  
VII. Per la Resolució d'11 de juny de 2020, de la Vicepresidència i Conselleria d'Igualtat i Polítiques Inclusives (DOGV 8834, 15.06.2020), es prorroga la Resolució de 20 de setembre de 2019, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020, aquesta pròrroga s'efectua d'1 de juny a 31 d'agost de 2020.  
  
VIII. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, en l'article 23, sobre la duració dels concerts, i tal com assenyala el punt 3 de l'article 2 de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per als anys 2019 i 2020, indica que el concert podrà prorrogar-se per un període màxim de dos anys, mitjançant una o successives pròrrogues.  
IX. En l'actualitat, després de la nova configuració del Consell, dins de l'estructura orgànica de la Vicepresidència i Conselleria d'Igualtat i Polítiques Inclusives, la Direcció General de Gestió i Organització del Sistema disposa del programa pressupostari 311.20, Gestió i organització del sistema, tal com disposa l'article 40 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i exerceix aquesta direcció general la funció de la implementació de l'acció concertada.  
X. S'ha rebut en la Direcció General de Gestió i Organització del Sistema, en data 24 de juliol de 2020, un informe de la Direcció Territorial d'Alacant de la Conselleria d'Igualtat i Polítiques Inclusives en el qual s'acredita que l'entitat d'iniciativa social que ha subscrit i formalitzat el concert social objecte d'aquesta pròrroga compleix els requisits per a formalitzar-la.  
  
Fonaments de dret  
Primer. La Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix en l'article 34 l'acció concertada com a forma de provisió de les prestacions del Sistema Públic Valencià de Serveis Socials. Així mateix, l'article 87 defineix els acords d'acció concertada com a instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, l'accés i el control de les quals siguen de la seua competència.  
Segon. La Vicepresidència i Conselleria d'Igualtat i Polítiques Inclusives, conforme amb el Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, té assignades les competències en matèria de polítiques de prestació social, serveis socials, dependència, persones amb diversitat funcional, famílies, infància i adolescència, adopcions, joventut, dona, persones migrants i voluntariat social.  
Tercer. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix les bases reguladores per al desenvolupament de l'acció concertada per a prestació de serveis socials i en el títol VII (art. 34 a 36) regula la pròrroga dels concerts, establint la possibilitat de pròrroga a sol·licitud de les entitats o l'inici del procediment de pròrroga, d'ofici, per part del corresponent centre directiu.  
  
Quart. D'acord amb el que estableix l'article 35 de l'esmentat Decret 181/2017, de 17 de novembre, del Consell, constitueixen requisits i circumstàncies habilitants de la pròrroga: que el servei s'estiga realitzant de conformitat, que l'entitat concertada continua complint els requisits necessaris per a l'acció concertada i que existisca consignació pressupostària adequada i suficient per a això.  
I per tot això, d'acord amb el que es disposa en el procediment de pròrroga de concerts socials, a proposta de la directora general de Gestió i Organització del Sistema, resolc:  
  
Primer  
Aprovar la pròrroga per a l'any 2020 de la Resolució de 20 de setembre de 2019, de la Vicepresidència i Conselleria d'Igualtat i Polítiques Inclusives, per la qual es va resoldre el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020.  
  
Segon  
Aprovar la pròrroga de l'acord d'acció concertada del servei de centre d'acolliment residencial amb quaranta places de programes de projecte migratori a la província d'Alacant amb l'entitat Fundació Antonio Moreno, CIF W73014916, per un import de 928.712,80 euros per a l'anualitat de 2020.  
  
Tercer  
L'aprovació de la pròrroga de concerts socials per a l'any 2020, per import total de 928.712,80 euros, s'efectua amb efectes d'1 de setembre a 31 de desembre de 2020 (122 dies) amb un mòdul plaça/dia de 190,31 euros, amb càrrec al crèdit consignat en el programa pressupostari 311.20, Gestió i organització del sistema, capítol IV, codi línia S5234, de la secció 16, del pressupost de despeses de la Vicepresidència i Conselleria d'Igualtat i Polítiques Inclusives per a l'any 2020, indicat en la Llei 10/2019, de 27 de desembre, de pressupostos de la Generalitat per a l'exercici 2020.  
  
Quart  
La formalització de la pròrroga acordada es realitzarà en el termini de trenta dies, a comptar de l'endemà de la publicació d'aquesta resolució en el DOGV, mitjançant una addenda al document de formalització de concert social subscrit en 2019.  
  
València, 21 de setembre de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.